Diari Oficial de la Generalitat Valenciana


Sumari del DOGV 6241, del 08-04-2010 (2010/3784)

ORDE 22/2010, de 24 de març, de la Conselleria d'Educació, per la qual es convoquen dos beques per a la realització de pràctiques professionals en documentació.
----------------------------------------------------------------------------------------------------------------------------------------------------------------

### Dades del document

Número de DOGV
:   6241

Data del DOGV
:   08-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3784


Data del document
:   24-03-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 22/2010, de 24 de març, de la Conselleria d'Educació, per la qual es convoquen dos beques per a la realització de pràctiques professionals en documentació. [2010/3784]
La Generalitat, en el marc de la política dirigida a la integració, millora i especialització de llicenciats i diplomats, convoca beques perquè llicenciats en Documentació, diplomats en Biblioteconomia i Documentació i tècnics especialistes en Biblioteconomia, Arxivística i Documentació (M.N.III) realitzen pràctiques professionals en l'àrea de treball de la documentació.
Per això, en virtut del que s'exposa i fent ús de les facultats que em conferix l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, l'article 28 de la Llei del Consell i l'article 7.3 del Decret 132/2009, de 4 de setembre, del Consell, pel qual es regula la concessió de beques en relació amb el que s'establix en el vigent Reglament Orgànic i Funcional de la Conselleria d'Educació, aprovat per mitjà del Decret 118/2007, de 27 de juliol, del Consell, l'article 3.3 de la Llei 38/2003, de 17 de novembre, General de Subvencions, el Reglament General de Subvencions, aprovat per Reial Decret 887/2006, de 21 de juliol, i vista la proposta de la secretària autonòmica d'Educació, de data 26 de febrer de 2010, i de conformitat amb esta,
ORDENE
Primer
Convocar concurs públic per a la concessió de dos beques per a la realització de pràctiques professionals en documentació en la Secretaria Autonòmica d'Educació i aprovar les bases per les quals es regix esta convocatòria i el model d'instància, inclosos com a annex I i annex II, respectivament, d'esta orde.
Segon
L'import global màxim destinat a la concessió de les beques que es convoquen per mitjà de la present orde serà de 24.000 euros, el qual serà finançat amb càrrec a la línia T3169000, «Beques per a la realització de pràctiques professionals en documentació», aplicació pressupostària 06.61.70.4671.702.98.4, del capítol IV, de l'estat de gastos del pressupost de la Generalitat. L'import màxim per a l'any 2010 és de 18.000 euros i la resta estarà condicionat a l'existència de crèdit adequat i suficient en el pressupost de la Generalitat de l'any 2011.
DISPOSICIÓ ADDICIONAL
Única
Donat el caràcter d'estes ajudes i que van dirigides a un col·lectiu que no exercix activitat econòmica, estes beques, per la mateixa naturalesa dels beneficiaris a qui van destinades, queden excloses de l'aplicació del principi d'incompatibilitat amb el Mercat Comú formulat en l'article 107 del Tractat de Funcionament de la Unió Europea, i no és, per tant, obligatòria la notificació a la Comissió Europea, de conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
DISPOSICIONS FINALS
Primera
Es delega en la secretària autonòmica d'Educació la facultat de concedir les beques i se l'autoritza perquè dicte les resolucions necessàries per a l'execució de la present orde.
Segona
L'Orde produirà efecte des de l'endemà de ser publicada en el Diari Oficial de la Comunitat Valenciana.
D'acord amb el que establixen els articles 107, 116 i 117 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en el termini i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació, en el termini d'un mes des de l'endemà de ser publicat.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de ser publicat.
València, 24 de març de 2010
El conseller d'Educació,
ALEJANDRO FONT DE MORA TURÓN
Annex I
Bases de la convocatòria de beques per a la realització de pràctiques professionals en documentació.
Primera. Objecte
Les beques tenen per objecte la formació complementària, la millora i l'especialització professional de llicenciats i diplomats en l'àrea de treball de la documentació.
Segona. Nombre de beques i lloc de destinació dels beneficiaris
Les beques seran un total de dos i les pràctiques formatives es faran en el Servici d'Investigació i Estudis Sociolingüístics de la Secretaria Autonòmica d'Educació.
Tercer. Requisits que han de reunir els sol·licitants i forma d'acreditar-los
1. Requisits
a) No tindre més de 35 anys.
b) Estar en possessió del títol de llicenciat en Documentació, diplomat en Biblioteconomia i Documentació o titulats superiors amb el mòdul nivell III de tècnic especialista en Biblioteconomia, Arxivística i Documentació (M.N.III). El títol ha d'estar expedit o homologat per les autoritats espanyoles corresponents i que no hagen transcorregut més de cinc anys des de la seua finalització.
c) Estar en possessió del nivell mitjà de valencià expedit per la Junta Qualificadora de Coneixements de Valencià.
d) No haver sigut beneficiari de beques o pràctiques professionals en la Generalitat per un període igual o superior a 36 mesos.
e) No estar incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions, la qual cosa s'acreditarà mitjançant la declaració responsable inclosa en la sol·licitud.
f) Disposar de cobertura sanitària.
2. Els sol·licitants hauran de reunir els requisits i condicions al terme del termini de presentació de les sol·licituds.
3. No podran optar a una beca els qui, en el moment de publicar-se la convocatòria, ja estiguen disfrutant d'una beca de pràctiques professionals en la Generalitat, llevat que es concórrega a la mateixa beca de què s'està disfrutant o que resten menys de dos mesos per a la seua finalització.
4. En cas d'empat, este es resoldrà a favor de les persones que acrediten ser víctimes de violència domèstica o víctimes d'accions terroristes i els seus familiars, per este orde.
Quarta. Duració de les beques
1. El període de duració de les beques serà de 12 mesos a comptar del dia que s'indique en la resolució de concessió, que no podrà ser anterior a l'1 d'abril de 2010. Queden condicionats els mesos que falten per a completar este període, que correspondrà a l'any 2011, que hi haja consignació pressupostària suficient.
2. El període de duració podrà prorrogar-se, sense necessitat de nova convocatòria, per un període màxim de dotze mesos addicionals, sempre que hi haja la disponibilitat pressupostària en els pressupostos de la Generalitat de 2011 i 2012 i l'exercici de l'activitat que s'estiga efectuant ho requerisca o aconselle.
Quinta. Dotació i pagament de les beques
Les dos beques de pràctiques formatives estan dotades cada una amb 1.000 euros mensuals bruts, segons Resolució d'1 de novembre de 2009 del conseller d'Economia, Hisenda i Ocupació, que es pagaran a càrrec del capítol IV, línia T3169000, del programa 422.50, del pressupost de la Generalitat per a l'any 2010 i, sempre que existisca dotació en la línia pressupostària corresponent, del pressupost de 2011.
L'import de les beques s'abonarà mensualment, posteriorment a la certificació de l'Àrea de Política Lingüística de la Secretaria Autonòmica d'Educació, o del cap del servici on els becaris realitzen les pràctiques.
Sexta. Termini, lloc i forma de presentació de les sol·licituds
1. El termini de presentació de les sol·licituds serà de 15 dies hàbils, comptats a partir de l'endemà de la publicació de la convocatòria en el Diari Oficial de la Comunitat Valenciana. Si el termini acaba en dia inhàbil, s'entendrà prorrogat fins al primer dia hàbil següent.
2. Per a fer la sol·licitud caldrà omplir una instància seguint el model de l'annex II de la present orde. El model de sol·licitud estarà disponible en la pàgina web www.edu.gva.es/polin.
Les sol·licituds es podran presentar en el Registre General de la Conselleria d'Educació; en les corresponents direccions territorials d'Alacant, Castelló i València, o utilitzant qualsevol dels mitjans establits en l'article 38 de la Llei de Règim Jurídic de les Administracions Públiques i del Procediment Administratiu Comú. Si la sol·licitud es presenta en una oficina de correus, s'ha de fer en sobre obert perquè la instància siga datada i segellada abans de ser certificada i, en tot cas, d'acord amb els requisits establits en l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals, en el desenrotllament del que s'establix en la Llei 24/1998, de 13 de juliol, del Servici Postal Universal i de Liberalització dels Servicis Postals.
3. Els sol·licitants hauran d'aportar la documentació següent:
- Fotocòpia del DNI.
- Currículum (annex III).
- Expedient acadèmic amb la nota mitjana oficial.
- Declaració jurada de no tindre cap relació laboral ni disfrutar d'una altra beca de característiques similars una vegada adjudicades les beques.
- Acreditació d'estar al corrent en les obligacions tributàries tant estatals com autonòmiques i amb la Seguretat Social, de conformitat amb l'article 22 del Reglament de la Llei General de Subvencions.
Quan no s'estiga obligat a presentar les declaracions o documents a què es referix el paràgraf anterior, s'acreditarà esta circumstància per mitjà d'una declaració responsable.
Segons consta en la sol·licitud que figura en l'annex II, els sol·licitants poden autoritzar la Conselleria d'Educació a obtindre de forma telemàtica les dades pertinents que estiguen en poder de la Tresoreria General de la Seguretat Social, de l'Agència Estatal de l'administració Tributària i de la Conselleria d'Economia, Hisenda i Ocupació.
- Qualsevol document que acredite la possessió de títols oficials o mèrits que es vullguen al·legar.
- Manteniment de tercers (annex IV).
- Acreditació de la titularitat del compte bancari que s'assenyala en la fitxa de manteniment de tercers (annex V).
4. Tota la documentació s'ha de presentar en documents originals o fotocòpies degudament compulsades.
5. D'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits i documents que s'assenyalen en estes bases i en la legislació específica aplicable, es requerirà l'interessat perquè, en un termini de deu dies hàbils, esmene les faltes o acompanye els documents preceptius, amb indicació que, si no ho fa així, es considerarà que desistix de la seua petició, amb una resolució prèvia que haurà de ser dictada en els termes que preveu l'article 42 de l'esmentada llei.
6. La presentació de la sol·licitud comportarà la declaració responsable de no estar incurs en la prohibició per a ser beneficiari de subvencions d'acord amb l'article 13.7 de la Llei General de Subvencions, segons l'apartat C de la sol·licitud.
Sèptima. Instrucció i concessió de les beques
1. La instrucció del procediment correspondrà a l'Àrea de Política Lingüística, la qual realitzarà d'ofici les actuacions necessàries per a la determinació, coneixement i comprovació de les dades en virtut de les quals ha de formular-se la proposta de resolució.
2. Per a l'examen de les sol·licituds de les beques es constituirà una comissió avaluadora, la qual, finalitzat el procés de selecció, en el termini de 15 dies, elaborarà una proposta de resolució que contindrà la relació de beneficiaris i la borsa de reserva dels aspirants que no resulten adjudicataris, ordenats d'acord amb la puntuació obtinguda, per a cobrir les vacants que puguen sorgir durant el període d'ocupació de les beques. Així mateix, s'inclourà una relació dels aspirants les sol·licituds dels quals han sigut desestimades, indicant les causes que han motivat la seua denegació.
3. Una vegada finalitzada la valoració dels expedients de cada un dels aspirants, l'òrgan instructor, a la vista de l'expedient i de la proposta de resolució de la comissió avaluadora, l'elevarà a la secretària autonòmica d'Educació, que resoldrà l'adjudicació de les beques. La resolució es publicarà en el Diari Oficial de la Comunitat Valenciana, en els termes que preveu l'article 18 de la Llei General de Subvencions, en el tauler d'anuncis de l'Àrea de Política Lingüística de la Conselleria d'Educació i en la pàgina web www.edu.gva.es/polin.
La publicació d'esta resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú.
4. La falta de resolució i notificació de la concessió de les beques dins del termini de tres mesos a comptar des de la data de publicació d'esta convocatòria en el DOCV produirà l'efecte de la desestimació presumpta de les sol·licituds, de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
Octava. Comissió avaluadora
1. Per a la valoració de les sol·licituds de beques es crea una comissió que tindrà la composició següent:
President:
- El cap de l'Àrea de Política Lingüística de la Secretaria Autonòmica d'Educació.
Vocals:
- El cap del Servici d'Investigació i Estudis Sociolingüístics.
- El cap del Servici d'Ús Oficial i d'Acreditació de Coneixements de Valencià.
- Un tècnic del Servici d'Informàtica i Tècniques de Gestió de la Direcció General d'Innovació Tecnològica Educativa.
- La cap de la Secció d'Ús Social del Valencià de l'Àrea de Política Lingüística.
Secretari, amb veu i sense vot:
- Un funcionari o funcionària de l'Àrea de Política Lingüística.
2. Els membres de la comissió podran ser assessorats pel personal tècnic o professional que es considere necessari, que podrà assistir amb veu, però sense vot. Es reserva a la comissió avaluadora la facultat de deixar deserta l'adjudicació de les beques convocades i la d'interpretar el contingut d'estes bases.
3. El funcionament de la comissió haurà d'adaptar-se a allò que establix esta convocatòria i, de manera subsidiària, a les regles que conté el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb allò que establix l'article 18 del Decret 132/2009, de 6 de setembre, del Consell, pel qual es regula la concessió de beques.
Novena. Procés de selecció
1. La comissió avaluadora es reunirà dins dels 15 dies següents a la finalització del termini de presentació de sol·licituds a fi de valorar els mèrits que es deduïsquen de la documentació presentada. Per a valorar les sol·licituds s'aplicaran els criteris del barem de la base desena.
Obtinguda la puntuació provisional dels mèrits al·legats per tots els aspirants (fase primera), s'exposarà la llista ordenada, segons la puntuació obtinguda, durant 10 dies, per a la fase d'al·legacions en el tauler d'anuncis de l'Àrea de Política Lingüística de la Conselleria d'Educació (av. Campanar, 32, 46974 València) i en la pàgina web de l'Àrea de Política Lingüística (www.edu.gva.es/polin).
2. Una vegada efectuada la valoració, la comissió avaluadora convocarà els aspirants per a la realització d'una prova escrita (fase segona) a fi de comprovar el coneixement dels aspirants. La prova escrita es valorarà amb un màxim de 9 punts i consistirà en l'anàlisi de notícies de premsa per a la base documental. L'anàlisi s'haurà de redactar en valencià.
3. Obtinguda la puntuació provisional de tots els aspirants (fase primera i segona), s'exposarà la llista ordenada, segons la puntuació obtinguda en el tauler esmentat durant 10 dies, per a la fase d'al·legacions.
Desena. Criteris objectius de valoració i barem
A. Expedient acadèmic
1. La puntuació assignada a l'expedient acadèmic coincidirà amb la nota mitjana ponderada, la qual donarà lloc a una valoració entre 5 i 10 punts.
No obstant això, quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2. L'especialització acadèmica en matèries relacionades amb la convocatòria serà valorada entre 0 i 5 punts. Per especialització acadèmica es consideren les assignatures relacionades amb la beca i es valorarà amb un màxim de 0,20 punts per assignatura.
3. Altres títols acadèmics oficials que no constituïsquen un requisit per a la concessió. La puntuació màxima serà de 3 punts:
Doctor: 2 punts
Altres llicenciatures: 1 punt.
Altres diplomatures: 0,50 punts.
4. La llicenciatura en Documentació es valorarà en 0,50 punts.
B. Coneixements de valencià
Només es valoraran els certificats expedits o homologats per la Junta Qualificadora de Coneixements de Valencià:
1. Superior:1,00 punt
2. Capacitació tècnica Correcció de Textos: 0,50 punts
3. Capacitació tècnica Llenguatge en els Mitjans de Comunicació: 0,50 punts
4. Capacitació tècnica Llenguatge Administratiu: 0,50 punts
C. Coneixement d'idiomes de la Unió Europea
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A.3 no es podrà computar també en este apartat.
2. Altres idiomes cooficials de la Unió Europea: de 0 a 1 punt. Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.
D. Coneixements addicionals
1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.
2. Cursos de formació relacionats amb l'objecte de la beca, fins a un màxim de 4 punts.
Seran valorats els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen els cursos han de ser organismes oficials o centres reconeguts.
En cap cas no es puntuaran en el present subapartat ni en l'apartat C anterior els cursos de valencià i d'idiomes.
E. Altres mèrits
Es valorarà fins a un màxim de 2 punts el coneixement d'aplicacions informàtiques d'anàlisi documental.
Onze. Drets i obligacions dels beneficiaris
1. Els becaris hauran de realitzar les activitats de formació que el personal tècnic del Servici d'Investigació i Estudis Sociolingüístics els encomanen, raó per la qual hauran de romandre en els locals del servici durant el període establit per a la beca.
2. Les persones beneficiàries de la beca estan obligades a incorporar-se al departament en el termini establit, a realitzar l'activitat que ha motivat la concessió durant el període de gaudi, a guardar el degut secret i confidencialitat dels assumptes en què intervinguen, així com a complir les obligacions establides tant en l'article 14 de la Llei General de Subvencions com en la mateixa convocatòria.
3. Les persones beneficiàries estan obligades a acceptar la concessió de la beca i renunciar a qualsevol altra beca coetània que puguen gaudir.
4. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desplegament de les beques, així com la memòria final, si és el cas, a l'entitat concedent de la beca, que es reserva el dret de la seua publicació i utilització, llevat que la normativa aplicable dispose una altra cosa.
5. Quan el beneficiari o beneficiària de la beca siga un empleat de la Generalitat, quedarà en la situació administrativa que siga procedent, d'acord amb la normativa corresponent en matèria de funció pública.
6. Quan el beneficiari no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb la Generalitat.
7. Finalitzat el termini de la beca i amb l'informe d'assistència, aprofitament i aptitud del cap del Servici d'Investigació i Estudis Sociolingüístics, s'expedirà el certificat corresponent.
8. Durant el període de gaudi de la beca el beneficiari haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de l'Àrea de Política Lingüística.
Dotze. Règim d'incompatibilitats
L'obtenció d'estes beques serà incompatible amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del seu normal desplegament.
Tretze. Renúncia
La renúncia a la beca suposarà la pèrdua de tots els drets inherents i, per tant, el seu import deixarà de percebre's a partir d'eixe moment.
Catorze. Rescissió
Quedarà sense efecte la concessió de la beca, després de l'audiència a la persona interessada, quan no es realitze l'activitat que va motivar la concessió, quan deixen de reunir-se els requisits que es van exigir o quan s'incomplisquen, sense causa que ho justifique, les condiciones establides en la present convocatòria. Quan siga per causes justificades es pagarà la part proporcional.
Quinze. Causes de reintegrament de l'import de la beca
1. Serà procedent el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:
a) Quan es destine la quantitat percebuda a altres fins diferents del de l'ajuda.
b) Quan s'incórrega en algun dels casos d'incompatibilitat de l'ajuda.
2. En la tramitació del procediment es garantirà en tot cas el dret d'audiència a la persona interessada.
Setze. Suspensió
1. En els supòsits en què, per raó de part, adopció o acolliment, s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
2. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.
Dèsset. Facultats d'interpretació
Tant els dubtes com els conflictes que puguen plantejar els becaris i becàries, en l'exercici de la seua funció, o les unitats administratives que els tutelen, seran resolts per la secretària autonòmica d'Educació, després de vist l'expedient contradictori i amb plena subjecció al Decret 132/2009, de 4 de setembre, del Consell, a esta convocatòria i a la normativa general o sectorial que puga ser d'aplicació.
Díhuit. Tractament de dades personals
Les dades personals de les persones sol·licitants, reunides en el transcurs del procediment, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la referida llei orgànica.